มีโอกาสได้ไปลิ้มลองสเต็ก อยู่ในซอยลาดพร้าว 101 เข้ามาจากปากซอยไม่ลึกมากนัก ร้านอยู่ฝั่งทางขวาติดกับริมถนนสังเกตุได้ง่าย สามารถจอดรถริมฟุตบาทได้หรือเยื้องๆกับร้านมีที่จอดรถอยู่ สามารถนำรถเข้าไปจอดได้  แต่ถ้ามาช่วงหัวค่ำ อาจต้องรอนิดนึง เนื่องจากมีที่นั่งยังไม่เพียงพอกับลูกค้า แต่รอไม่นาน บรรยากาศในร้านเปิดเพลงคลอฟังสบาย  ถ้ามากันหลายคนแนะนำให้สั่งเป็นสเต็กถาด มีหลายชื่อเมนูให้เรียก แต่ไม่ได้สั่งปราบเซียน กลัวว่าจะกินไม่หมด และก็สั่งอย่างอื่นมาเพิ่มเติม อาหารรอไม่นาน รสชาดอร่อย ปริมาณก็คุ้มกินจุใจ โดยเฉพาะซี่่โครงหมูบาบีคิว เนื้อนุ่มเลาะเนื้อออกจากกระดูกได้ง่าย อีกอย่างที่ต้องยอมอ้วนกันเลยทีเดียว สำหรับขาหมูทอด กรอบนอกนุ่มใน กินพร้อมน้ำจิ้ม เกินบรรยาย  ราคาเหมาะสมไม่แพง  เห็นมีกลุ่มปั่นจักรยานมารวมตัวกันที่ร้าน กินกันเป็นกลุ่มได้ทั้งรสชาดและบรรยากาศ